नंदुरबार. महाराष्ट्र राज्य शिक्षा बोर्ड की दसवीं का एग्जाम मंगलवार से शुरु हुआ। नंदुबार में कांग्रेस नेता माणिकराव गावित के एक हाईस्कूल में पहले ही दिन मराठी के पेपर में छात्रों द्वारा धडल्ले से नकल की गई। यह सब परीक्षा केंद्र पर तैनात पुलिस और स्टाफ की मौजूदगी में हुआ। स्टूडेंट्स और शिक्षकों की यह करतूत कैमरे में कैद हुई है। क्या है पूरा मामला......
-दसवीं के पहले पेपर के दिन जिले के विसरवाडी में दादासाहेब माणिकरावजी गावित हाईस्कूल में बने परीक्षा केंद्र पर जोरों से नकल चली।
-केंद्र सुपरवाइजर की मेहरबानी से स्टूडेंट्स धडल्ले से पुस्तक और गाइड्स से नकल करते नजर आए।
-छात्र और केंद्र सुपरवाइजर की यह करतूत मोबाइल कैमरे में कैद हुई है। पुलिस ने इसके खिलाफ कोई एक्शन नहीं लिया।
-उल्टा पुलिस, केंद्र प्रमुख और शिक्षक की स्टूडेंट को नकल करने के प्रोत्साहित करते नजर आए।
-लेकिन जब उनकी इस हरकत की वीडियो रिकाॅर्डिंग हुई तो यह सच्चाई सामने आई। फिलहाल किसी के खिलाफ कार्रवाई नहीं की गई है।
-इस परीक्षा केंद्र में स्टूडेंट्स के परिजन, फ्रेंड्स भी पुलिस के सामने ही दीवार फांदकर स्टूडेंट्स के हाॅल तक पहुंचे और उन्होंने काॅपी दी।
-इतना ही नहीं। स्टूडेंट्स को दी गई काॅपी को दोबारा बाहर फेंकने का काम भी उन्होंने किया। यह सब पुलिस की नजरों के नीचे हो रहा था।
-बता दें कि नंदुरबार आदिवासी बहुल जिला है, इसके विकास के लिए यहां के छात्रों का भविष्य उज्ज्वल होना चाहिए, लेकिन यह स्टूडेंट ने नकल के जाल में फंसे हुए हैं।
- अन्य शहरों में छात्र चोरी चुपके नकल करते हैं लेकिन नंदुरबार में कई परीक्षा सेंटरों पर इस प्रकार का दृश्य देखने को मिलता है।
-महाराष्ट्र में 17,66,098 स्टूडेंट्स दसवीं की परीक्षी दे रहे हैं। इसमें लड़के 9,89,908 और 7,76,190 लड़कियां शामिल हैं।
शिक्षा अधिकारी सस्पेंड
-इस बारे में जानकारी मिलते ही नंदुबार जिले के कलेक्टर मल्लिनाथ कलशेट्टी ने जिला पुलिस सुपरिटेंडेंट और शिक्षा विभाग के अधिकारियों से मीटिंग की।
-विसरवाडी दसवीं के परीक्षी केंद्र के निदेशक सहित दो शिक्षा अधिकारियों को संस्पेंड किया गया है।
-इसमें केंद्र प्रमुख नारायण पुते, मनोज सावले और शामराव देवर आदि दो शिक्षा विस्तार अधिकारियों के खिलाफ कार्रवाई की गई है।
आगे की स्लाइड्स में देखें नकल करते स्टूडेंट्स की तस्वीरें...
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva awa_Deva hin_Deva hin_Deva hin_Deva